
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02009/2014-04
12.12.2014. године

Б е о г р а д
	


На основу члана 14. став 1. тачка 7) и члана 16. став 5. Закона о високом образовању („Службени гласник РС” број 76/05) и члана 10. став 3. Правилника о стандардима и поступку за акредитацију високошколских установа и студијских програма („Службени гласник РС” број 106/06), Комисија за акредитацију и проверу квалитета, на седници одржаној 12.12.2014. године, донела је

О Д Л У К У

о акредитацији студијског програма 


Утврђује се да ДРЖАВНИ УНИВЕРЗИТЕТ У НОВОМ ПАЗАРУ, са седиштем у ул. Вука Караџића бб,  DOCVARIABLE ConvertString(Adresa,1,5) \* MERGEFORMAT  Нови Пазар, ПИБ: 104682222, Матични број: 17663640, испуњава прописане стандарде за акредитацију студијског програма Мастер академске студије - рехабилитација, у оквиру образовно-научног поља Друштвено-хуманистичке науке и области Специјална едукација и рехабилитација, и то за 5 студената за упис у прву годину студија у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа ДРЖАВНИ УНИВЕРЗИТЕТ У НОВОМ ПАЗАРУ, са седиштем у ул. Вука Караџића бб,  DOCVARIABLE ConvertString(Adresa,1,5) \* MERGEFORMAT  Нови Пазар, је дана 20.10.2014. године поднела захтев за акредитацију студијског програма Мастер академске студије - рехабилитација, у оквиру образовно-научног поља Друштвено-хуманистичке науке и области Специјална едукација и рехабилитација, под бројем 612-00-02009/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ, и предлог одлуке, достављени су Комисији за акредитацију и проверу квалитета.

Студијски програм Мастер академске студије - рехабилитација, припада образовно-научном пољу Друштвено-хуманистичке науке и области Специјална едукација и рехабилитација. Назив дипломе Мастер терапеут у складу је са Листом стручних, академских и научних назива коју је утврдио Национални савет за високо образовање. 

Дужина студија од једне године (2 семестра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 5.
Студијски програм је прихватио Сенат Државног универзитета у Новом Пазару на седници одржаној 11.10.2014. године.
Основни квантитативни подаци о програму су:

1. Трајање програма: 1 година (2 семестара)
2. Број ЕСПБ бодова: 60
3. Број студената који се уписује на прву годину: 5
4. Просечан број часова активне наставе недељно


5.00 +  5.00 +  0.00 +  10.00 = 20.00, 30.00 
5. Проценат изборности на програму: 23,33%
6. Број наставника на студијском програму: 5 
Број наставника са пуним радним временом: 5

7. Број сарадника на студијском програму: 6
Број сарадника са пуним радним временом: 3


Број сарадника ангажованих по уговору: 3
8. Просечно оптерећење наставника на програму: 1,5
9. Просечно оптерећење сарадника на програму: 1,5
10. Просечно оптерећење наставника у установи:  5,98
11. Просечно оптерећење сарадника у установи:  8,07
12. Проценат наставе коју држе наставници са пуним радним временом: 100%
13. Број библиотечких јединица релевантних за студијски програм: 142
Сврха и циљеви су јасно формулисани и у складу су са задацима установе. Студијски програм за мастер терапеута обезбеђује квалитетно студирање и образовање кадрова рехабилитационе струке, који ће моћи да одговоре изазовима савремене струке и науке. Наведене су опште и предметно специфичне способности студената које се стичу савладавањем програма. Ове способности су у складу  са структуром и садржајем студијског програма и са исходима. Предвиђен је и додатак дипломи.
Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима за похађање предмета, садржајем предмета, препорученом литературом, методама извођења наставе, начином провере знања и оцењивања. У курикулуму су у првом семестру заступљена 2 обавезна и 2 изборна предмета, које студенти бирају од 4 понуђена предмета, а у другом семестру је студијски истраживачки рад-клиничка пракса и мастер рад. Проценат изборности на студијском програму је 23,3%. 

Установа је приложила Књигу предмета, у којој је сваки предмет спецификован, тј. садржи: опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, садржајем предмета, препорученом литературом, методама извођења наставе, начином провере знања и оцењивања. Дата је спецификација стручне праксе.

Број ЕСПБ бодова је утврђен за сваки предмет у студијском програму. Из спецификација предмета се види да се прати успешност студената у савлађивању предмета током наставе и изражена је бројем поена. Сви предмети из студијског програма имају дефинисан начин стицања поена на основу сваке утврђене врсте активности током наставе, извршавањем предиспитних обавеза и полагањем испита.   

Увидом у садржаје предмета, методе извођења наставе, може се рећи да програм нуди одређени ниво нових стручних сазнања за овај ниво студија. На основу увида у друге програме студија на Факултету, констатује се да је програм усаглашен са другим програмима у овој Установи, као и са програмима у Дрездену, Немачка, Марбургу, Немачка и Лондону, Велика Британија.
Планирани број студената за упис у прву годину студија је 5 што је у складу са расположивим могућностима установе. Услови за упис на студијски програм Рехабилитација мастер академских студија су завршене основне академске студије са остварених 240 ЕСПБ, положен пријемни испит и провера моторичких способности кандидата. 

На реализацији студијског програм Основних академских студија Рехабилитација ангажовано је 5 наставника (1 редовни професор, 1 ванредни професор и 3 доцента), сви запослени са пуним радним временом. Просечно оптерећење наставника на студијском програму је 1,5 часова недељно, а у Установи 5,98 часова недељно. Наставници запослени са пуним радним временом држе 100% наставе.

На реализацији студијског програма ангажовано је и 6 сарадника, од којих су 3 сарадника запослена са пуним радним временом, а 3 сарадника ангажована по уговору. Просечно оптерећење сарадника на студијском програму је 1,5 часова недељно, а у Установи 8,07 часова недељно. 

На основу увида у књигу наставника и копије радних књижица може да се закључи да квалификације већине наставника одговарају нивоу њиховог задужења.

Установа је обезбедила простор и опрему неопходну за квалитетно извођење свих облика наставе према захтевима стандарда. За извођење студијског програма установа има на располагању 3737м2, што за укупан број од 80 студената обезбеђује више од 4м2 бруто простора по студенту. Овај простор обухвата 3 амфитеатра са укупно 450 места, 17 учионица са укупно 916 места, 2 лабораторије, 3 компјутерске лабораторије, салу за физичку културу, библиотеку и учионицу. Установа је обезбедила и простор за наставнике и сараднике површине 380м2. За потребе наставе  студенти ће користити и дворану за вежбање са пратећим просторијама, објекте спортског центра, а у оквиру специјалне болнице за лечење прогресивних мишићних и неуромишићних болести студенти ће користити базен за хидротерапију и терапеутска-трим кабинет.
Библиотека Државног универзитета у Новом Пазару обезбеђује одговарајућу литературу од домаћих и иностраних аутора. Установа је обезбедила 118 библиотечких јединица релевантних за студијски програм и 32 уџбеника. Установа је приложила доказ о поседовању информационе технологије, броја интернет прикључака и сл. и може да се закључи да постоји одговарајућа рачунарска опрема за савремено извођење наставе.

Државни универзитет у Новом Пазару у својој мисији и визији предвиђа стратегију обезбеђења квалитета успостављеним системом менаџмента квалитетом по захтевима стандарда ЈУС ИС0 9001:2001. Контрола наставе реализује се редовно, самовредновањем и спољашњом провером квалитета. У циљу обезбеђења квалитета, предвиђено је непрестано унапређивање квалитета курикулума, наставе, наставног особља, оцењивања студената, уџбеника и литературе, као и активно учешће студената у оцени квалитета студијског програма. Оформљена је канцеларија за обезбеђење квалитета. Постављен је шеф канцеларије. Извештај о вредновању студијских програма, наставе и услова рада показује да је солидан проценат потпуно или делимично задовољан студијским програмом, садржином предмета на студијском програму,распоредом часова, опремљеношњу и радом библиотеке и радом студентске службе.    

У Центар за обезбеђење квалитета именована су три студента, од укупно  15 чланова. У Комисију за контролу и осигурање квалитета  наставе и у Комисију за контролу квалитета именован је по један студент, од укупно 7 чланова. У Комисију за анализу ефикасности студирања и оптерећења студената и у Комисију за праћење, унапређење и контролу научно истраживачког рада у именована су по два студента, од укупно 7 чланова комисије.

Комисија за акредитацију и проверу квалитета, утврдила је на седници одржаној 12.12.2014. године, да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ДРЖАВНИ УНИВЕРЗИТЕТ У НОВОМ ПАЗАРУ, са седиштем у ул. Вука Караџића бб,  DOCVARIABLE ConvertString(Adresa,1,5) \* MERGEFORMAT  Нови Пазар, за студијски програм Мастер академске студије - рехабилитација, у оквиру образовно-научног поља Друштвено-хуманистичке науке и области Специјална едукација и рехабилитација, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:

- високошколској установи 

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма

ДРЖАВНИ УНИВЕРЗИТЕТ У НОВОМ ПАЗАРУ, са седиштем у ул. Вука Караџића бб,  DOCVARIABLE ConvertString(Adresa,1,5) \* MERGEFORMAT  Нови Пазар, ПИБ: 104682222, Матични број: 17663640, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06), за акредитацију студијског програма Мастер академске студије - рехабилитација, у оквиру образовно-научног поља Друштвено-хуманистичке науке и области Специјална едукација и рехабилитација, и то за 5 студената за упис у прву годину студија у седишту.


Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05).

